नई दिल्ली [ TNN ] जम्मू-कश्मीर में सीमा पर पाकिस्तान सैनिकों द्वारा लगातार किए जा रहे सीज फायर के उल्लंघन के जवाब में भारतीय सेना ने 12 पाकिस्तानी फौजियों को ढेर कर दिया। एक अंग्रेजी अखबार में प्रकाशित रिपोर्ट के मुताबिक इस मामले से नजदीकी से जुड़े एक अधिकारी के मुताबिक बीएसएफ ने एक अधिकारी सहित पाकिस्तान सेना के 12 सैनिकों को मौत के घाट उतारा है। अखबार ने एक सरकारी अधिकारी के हवाले से लिखा है कि मृतकों की संख्या अप्रमाणित है लेकिन इसकी पुष्टि करने का भी कोई तरीका नहीं है। हालांकि बीएसएफ का कहना है कि 2 अक्टूबर से सीमा पर पाकिस्तानी सेना द्वारा की जाने वाली वाली फायरिंग के जवाब में हमने पाकिस्तान के 12 सैनिक मार गिराए हैं।